als_Latn dik_Latn sna_Latn
Mbledhja e Komisionit të Sigurisë për ndryshimet në Kodin Rrugor është shoqëruar me debate mes deputetëve të maxhorancës.
Pas prezantimit të draftit nga specialistë të ministrisë së Transporteve, deputetët e maxhorancës shprehën rezerva për draftin, duke kërkuar hartimin e një kodi të ri rrugor. “Na sillni një kod të ri dhe jo të vini këtu me arnime”, u shpreh kryetari i komisionit Spartak Braho.
Përfaqësuesi i Ministrisë së Transporteve ka deklaruar do të 10 fishohen gjobat për ata që bëjnë ndërhyrje të pautorizuar në rruget kombëtare urbanë dhe interurbane. Ky vendin ka nxitur debat mes deputetit Paulin Sterkaj dhe kryetarit të komisionit Spartak Braho.
Deputeti Sterkaj ka kërkuar sqarime lidhur me masat qe parashikohen ne projektligjin për ndryshimet në kodin rrugor. Ndërsa Braho ka kërkuar të vijë për diskutim kodi i ri rrugor.
Pas diskutimeve Komisioni i Sigurisë miratoi në parim propozimet në Kodin Rrugor. Projektligji u miratua me shumicën e anëtarëve ndërkohë që u hodh poshtë propozimi i Brahos për të kthyer projektligjin mbrapsht.
als_Latn als_Latn als_Latn als_Latn als_Latn